ბექა მიქელთაძე

ბექა მიქელთაძე (დ. 26 ნოემბერი, 1997, ქუთაისი, საქართველო) — ქართველი ფეხბურთელი. სამხრეთკორეული „გვანგჯუს“ თავდამსხმელი.ბექა მიქელთაძე: „ნაკრებში დაბრუნების იმედი რომ არ მქონდეს, ფეხბურთს თავს დავანებებდი“

საკლუბო კარიერა
ავსტრალიურ და კორეულ გუნდებამდე, მიქელთაძეს უთამაშია „ზესტაფონში“, თბილისის „დინამოში“, „რუსთავში“, „ანორთოსისში“, „რუბინში“, „როტორსა“ და „ქსანთიში“ (საბერძნეთი).

ავსტრალიური „ნიუკასლ ჯეტსის“ ქართველი ლიდერი (48 მატჩი, 19 გოლი, 6 საგოლე გადაცემა) სამხრეთ კორეის K ლიგა 1-ის გუნდში 2023 წელს გადავიდა და „გვანგჯუსთვის“ ერთ-ერთი მნიშვნელოვანი ფიგურა გახდა.

2023 წლის 3 სექტემბერს სამხრეთ კორეის K ლიგა 1-ში ერთმანეთს ქართველების გუნდები დაუპირისპირდნენ. 29-ე ტურში ვაკო ყაზაიშვილის „ულსან ჰიუნდაიმ“ ბექა მიქელთაძის „გვანგჯუ“ მიიღო და 0–2 დამარცხდა. ყაზაიშვილმა შეუცვლელად ითამაშა, მიქელთაძე კი 70-ე წუთზე შეცვალეს. 55-ე წუთისთვის „გვანგჯუ“ 1–0 იგებდა, რა დროსაც მიქელთაძემ შთამბეჭდავი გოლი გაიტანა — საჯარიმოსთან ბურთი მიიღო და შეუჩერებლად კარში გაუშვა. ეს იყო „გვანგჯუს“ მაისურით გატანილი მისი პირველი გოლი.ბექა მიქელთაძის სუპერგოლი სამხრეთ კორეაში

2024 წლის 21 ივლისს სამხრეთ კორეის მთავარი ლიგის სტუმრად გამართულ მორიგ მატჩში „დეგუს“ წინააღმდეგ, ბექა მიქელთაძის გოლით „გვანგჯუმ“ მინიმალური სხვაობით 1–0 გაიმარჯვა.Daegu 0–1 Gwangju / K League 1 34-ე წუთზე ქართველმა შემტევმა შესანიშნავად შეასრულად საჯარიმო დარტყმა, რომელსაც მეკარემ ვერაფერი მოუხერხა — ბურთმა „კედელს“ შემოუარა, ძელს მოხვდა და ბადეში აღმოჩნდა.გამარჯვება მიქელთაძის შესანიშნავი გოლით!

2024 წლის 17 სექტემბერს აზიის ჩემპიონთა ლიგის პირველი რაუნდის პირველ ტურში ბექა მიქელთაძის „გვანგჯუმ“ იაპონურ „იოკოჰამა მარინოსს“ უმასპინძლა და შთამბეჭდავი ანგარიშით 7–3 დაამარცხა.Gwangju 7–3 Yokohama F. Marinos / AFC Champions League Elite

ქართველი შემტევი 63-ე წუთიდან ჩაერთო თამაშში და ხუთ წუთში გოლი გაიტანა, ხოლო მატჩის დამატებულ წუთებზე შესანიშნავი საგოლე გადაცემა გაუკეთა თანაგუნდელს, რომელმაც შეხვედრის საბოლოო ანგარიში დააფიქსირა.მიქელთაძის გოლი და ზღაპრული საგოლე პასი!

სანაკრებო კარიერა
2013 წლიდან იცავდა საქართველოს სხვადასხვა ასაკობრივ ნაკრებთა ღირსებას. რაც შეეხება საქართველოს ეროვნულ ნაკრებს, მისი დებიუტი ეროვნულ გუნდში 2020 წლის 15 ნოემბერს, უეფა-ს ერთა ლიგის ფარგლებში, სომხეთის ეროვნული ნაკრების წინააღმდეგ შედგა.საქართველო 1–2 სომხეთი / ერთა ლიგა 2020-21 | C2 ჯგუფი

მიღწევები
ინდივიდუალური
 A-Leagues All Star: 2022 

 რესურსები ინტერნეტში 
 ბექა მიქელთაძე — ეროვნული ლიგის ოფიციალურ საიტზე
 ბექა მიქელთაძე — საქართველოს ფეხბურთის ფედერაციის ოფიციალურ საიტზე
 ბექა მიქელთაძე — UEFA
 ბექა მიქელთაძე —  Transfermarkt 
 ბექა მიქელთაძე —  Soccerway

სქოლიო

კატეგორია:დაბადებული 26 ნოემბერი
კატეგორია:დაბადებული 1997
კატეგორია:ქუთაისში დაბადებულები
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:ზესტაფონის ფეხბურთელები
კატეგორია:თბილისის დინამოს ფეხბურთელები
კატეგორია:ანორთოსისის ფეხბურთელები
კატეგორია:რუსეთის პრემიერ ლიგის ფეხბურთელები
კატეგორია:ყაზანის რუბინის ფეხბურთელები
კატეგორია:ვოლგოგრადის როტორის ფეხბურთელები
კატეგორია:ავსტრალიის საფეხბურთო ჩემპიონატის ფეხბურთლები
კატეგორია:საქართველოს ნაკრების ფეხბურთელები
კატეგორია:ცოცხალი ადამიანები